Tiekėjams											2025-10-31


DĖL GAUTŲ KLAUSIMŲ


Šiaulių apskaitos centras vykdo pirkimo „Mokslo paskirties pastato l/d Pabalių g. 53, Šiauliai, rekonstravimo statybos darbai“ (CVP IS pirkimo Nr. 5080099) procedūras.
CVP IS susirašinėjimo priemonėmis gauti tiekėjų klausimai.     
Vadovaujantis pirkimo sąlygų 11 sk. Perkančioji organizacija atsako į pateiktus klausimus:

Klausimas. Ar reikia vertintis technologinę projekto dalį (TCH)?
Atsakymas. Nereikia įsivertinti technologinę projekto dalies (TCH).

Klausimas. Ar reikia vertinti stiklinį kupolą (lauko klasę)? Jei taip, prašome pateikti technines specifikacijas.
Atsakymas. Kupolą reikia įsivertinti jis aprašytas SA dalies TS 22 kupolas (52 puslapis).

Klausimas. Ar reikia vertintis darbo projekto parengimą?
Atsakymas. Darbo projektą būtina įsivertinti.

Elektrotechnikos projekto šviestuvų techninės specifikacijos aprašytos vienetiniams šviestuvų modeliams, kuriems neįmanoma pritaikyti analogų, nes prie standartinių šviestuvų parametrų (galios, šviesos srauto, IP klasės, spalvos temperatūros ir ilgaamžiškumo) nurodyti apšvietimo kokybei neturintys įtakos parametrai: labai tikslūs šviestuvų išmatavimai, svoris, korpuso medžiagiškumas ir šviestuvų nuotraukos.
Klausimas. Ar projekte parinkti šviestuvai pritaikyti pagal kažkokius vidaus apdailos dizaino reikalavimus?
[bookmark: _Hlk212558800]Atsakymas. Ne. Gali būti pasiūlyti analogiški, nežymių nukrypimų produktų analogai.

Klausimas. Ar apšvietimo kokybei įtakos nedarantys parametrai (tikslūs išmatavimai, svoris, korpuso medžiagiškumas ir šviestuvų nuotraukos) turi būti įvertinti teikiant pasiūlymą?
Atsakymas. Apšvietimo kokybei įtakos nedarantys parametrai nevertinami teikiant pasiūlymą.

Lauko šviestuvų specifikacijose nurodyta: "Šviestuvas gali būti komplektuojamas su DALI, CLO, AstroDim funkcijomis ir ZHAGA valdikliu pritaikytu integruoti į bendrą miesto apšvietimo valdymo sistemą".
Klausimas. Kaip suprasti šį reikalavimą? Kurią iš šių funkcijų turi turėti šviestuvas (visų kartu jų būti negali)? Ar projekto sprendiniams išvis reikalinga bent viena iš šių funkcijų?
Atsakymas. Pagal išduotas prisijungimo sąlygas teritorijos apšvietimo šviestuvai turi turėti galimybę sumažinti šviestuvų šviesos srautą pasirenkamomis vertėmis pagal programuojamus laiko intervalus 30-100 procentų. Todėl šviestuvai turi turėti šią galimybę ir būti integruojami į bendrą miesto apšvietimo sistemą.

Lauko šviestuvų atramų specifikacijos nurodyta: "Dažyta pagal RAL paletę" ir "milteliniu būdu pagal RAL paletę".
Klausimas. Kokios RAL spalvos reikia įvertinti šviestuvų atramas?
Atsakymas. Pagal išduotas prisijungimo sąlygas šviestuvai turi tamsūs, būti maždaug RAL 7026 spalvos. Tikslią spalvą reikės derinti DP metu.

Inverterio ir elektromobilių krovimo stotelės specifikacijose nurodyta, kad abu įrenginiai turi turėti interneto ryšį.
Klausimas. Kokį interneto ryšį - radijo (WiFi) ar laidinį (LAN) - privalo turėti šie įrenginiai?
Atsakymas. Pakanka Wi-fi ryšio. 

Klausimas. Prašome patikslinti ar sudarius sutartį bus pateikti darbiniai dokumentai ir brėžiniai darbo projekto rengimui?
Atsakymas. Visi dokumentai po sutarties sudarymo bus perduoti darbo projekto rengimui ir rangos darbams atlikti.

Klausimas. Prašome patikslinti fasado apdailos medžiagas:
Sa dalyje TS 02 nurodyta klinkerio plytelės.
SA dalyje sąnaudų kiekių žiniaraštyje nurodyta akmens masės plytelės.
SA dalyje fasadų spalviniuose sprendiniuose nurodyta :
Cokolio ir sienų prie įėjimų apdaila - fasadinės apdailinės akmens masės plytelės Stargres Qubus (arba analog.), spalva - tamsiai pilka (dark grey), RAL 7016 matmenys - 300x600x9 mm, paviršiaus padengimas - neglazūruotos (derinti su architektu).
[bookmark: _Hlk212558818]Atsakymas. Teisingai nurodyta brėžiniuose ir aiškinamajame rašte. Tikslinamos TS cokolio plytelėms:
Fasadų apdailai naudoti plyteles, kurios turi būti homogeninės, per visą pjūvį turi būti ta pati vientisa spalva. Negalima naudoti glazūruotų ar nepilnai homogeninių plytelių. Plytelės turi atitikti reikalavimus naudojimui lauko sąlygomis, turi būti pirmos rūšies, kalibruotos. Grupė: UGL
Pagrindiniai techniniai parametrai:
Degumo klasė A1 fl
Plytelės storis ≥9 mm.
Atsparumas lenkimui ≥50 N/mm2
Atsparumas lūžiui  >3000 N
Plytelių įgertis <0,05%
Atsparumas dėmėms ir nešvarumams – 5 klasė
Atsparumas šalčiui – 100 ciklų
Nevėdinama sistemą turi sudaryt kaip vienas vieno gamintojo statybos produktas rinkai pateiktas statybos produktų rinkinys (komplektas) 305/2011, turintis ETĮ ir paženklintos CE ženklu.

Klausimas. Projekte yra nurodyta, jog darbų metu bus reikalinga demontuoti 4 vnt. siurblinių:
Nuotekų siurblinė d1400  -  1vnt.
Nuotekų siurblinė d1800  -  1vnt.
Riebalų atskirtvas 7,0 l/s. Nesudėtingas II gr. inžinerinis statinys  - 1vnt.
Priešgaisrinis rezervuaras - 1vnt.
Darbų kiekių žiniaraščiuose nėra nurodyta siurblinių demontavimo lydinčių darbų - grunto kasimo ir užpylimo darbų. Pateikite grunto iškasimo bei užpylimo darbų kiekius bei užpylimo sluoksnių storius (mazgus).
Atsakymas. Projekto LVN dalyje numatyta ardyti nuotekų siurblynę d1400 (AR 3 psl 2.3 poz, o jos vietoje sumontuoti nuotekų siurblynė d1800 (poz. 2.6) ir riebalų atskirtuvas montuojamas naujai (poz. 2.6). Priešgaisrinis rezervuaras, apie 160m3 demontuojamas (3.2.poz)). Tikslių kiekių negalime pateikti, nes nėra esamos situacijos projektų.

Klausimas.	Ant stogo yra įrengta gyventojų perspėjimo sistema ir elektros skydas viduje. Projekte elektrotechninės dalies darbų kiekių žiniaraštyje nurodyta:
[image: ]
Patikslinkite, ar reikalinga permontuoti esamą įrangą ar naują? Jeigu reikalinga įranga nauja – pateikite jo TS.
Atsakymas. Montuojama esama. Naujos montavimas nenumatytas.

Klausimas. Ant stogo ra sumūryta papildoma patalpa, prie kurios pritvirtinta gyventojų perspėjimo sistema, ar ši patalpa išardoma? Projekte ši dalis neatvaizduojama (aukštų plane, stogo plane, fasaduose nelieka šios dalies). Ar griovimo kiekiai darbų kiekių žiniaraščiuose yra įtraukti, jeigu ji išardoma?
[image: ]
[bookmark: _Hlk205907457]Atsakymas. Šios dalies ardymas yra įvertintas SK žiniaraščiuose (12 poz-100,87m3).

Klausimas. Remontuojamose patalpose yra likusių baldų bei spintų. Ar darbų kainoje reikia vertinti jų utilizavimą, ar tuo rūpinsis Užsakovas iki darbų pradžios?
Atsakymas. Baldais rūpinasi įstaigos direktorius.

Klausimas. Ant esamo fasado yra sumontuoti teritorijos apšvietimo šviestuvai. Darbų žiniaraščiuose nėra numatyta jų demontavimo, o jų nedemontavus, tose vietose Rangovas negalės atlikti fasado šiltinimo ir apdailos darbų. Kas turi atlikti šių šviestuvų demontavimo darbus? Jeigu tai yra darbų apimtyje, prašau patekti darbų kiekius bei šviestuvų savininko kontaktinius duomenis dėl atjungimo derinimo.
[bookmark: _Hlk207873909]Atsakymas. Elektros įrenginių išardymas numatytas E dalies SZ 358poz. (8263 m3 pastato tūrio). Šviestuvų demontavimo darbus atliks šviestuvų savininkas.

Klausimas. Šiuo metu objekte langų vidinės palangės kai kur yra betoninės, gero būklės, o projekte numatyta jas keisti naujomis. Kadangi esamos palangės yra geros būklės, užtektų tik kosmetinio remonto, siūlome jų nekeisti, taip sumažinant statybos darbų kaštus Užsakovui.
Atsakymas. Šiuo metu rangovas turi nusimatyti pateikdamas pasiūlymą projekte numatytus darbus. Darbų eigoje nustačius, kad visos palangės geros, jos bus išsaugotos ir tai bus nurodyta DP.

Klausimas. Statinio architektūros projekto dalyje nurodyta, jog ~90% patalpų kiekio lubų galutinė apdaila yra dažyta. Siūlome šį sprendinį keisti į pakabinamas lubas, kadangi esamos perdangos plokštės (lubos) yra sumontuotos ne lygiai. Aukščių skirtumas nuo vieno plokštės galo iki kito yra ~12 cm.
Atsakymas. Šiuo metu rangovas turi nusimatyti pateikdamas pasiūlymą projekte numatytus darbus. 

Klausimas. Projekto Statinio architektūra. TS 03 Durų langų įrengimas. 6. Langų profilių spalva balta, o prie langų brėžinių parašyta langų spalva antracitas RAL-7016. Kokią spalvą skaičiuoti PVC langams ir durims iš vidaus ir iš lauko?
Atsakymas. B.07 nurodyta - Naujai įrengiami PVC profilio langai, rėmo ir furnitūros spalva iš išorės - antracitas, RAL 7016, rėmo ir furnitūros spalva iš vidaus - balta (derinti su architektu) – šiuo nurodymu ir vadovautis.

Klausimas. Projekto Statinio architektūra. 65 psl. prierašas prie langų brėžinių:  4 vnt. L-8 langų turi atsidaryti 90 laipsnių kampu su atidarymo mechanizmu. Patikslinkite, kokiu būdu turi būti atidaromi šie langai? Pateikite TS.
Atsakymas. Langai (4 vnt. L-8) turi būti atidaromi 90 laipsnių kampu. Atidarymo būdas – naudojant prailgintą rankeną, leidžiančią atidaryti langą nuo 1,8 m aukščio. Jei technologiškai neįmanoma įgyvendinti reikalavimo su prailginta rankena, langai turi būti komplektuojami su atidarymo mechanizmu, užtikrinančiu tokį patį 90 laipsnių atidarymą.

Klausimas. Prašome patikslinti ar teikiant pasiūlymą reikia vertintis akustines užuolaidas 73,2 m2?
Atsakymas. Taip, akustines užuolaidas reikia numatyti. Reikalavimai nurodyti SA dalies TS 20.

[bookmark: _Hlk212631057]Klausimas. Ar reikia vertintis SA dalyje pateiktą stiklinį kupolą?
Atsakymas. Reikia vertinti.

[bookmark: _Hlk212631099]Klausimas. SA dalyje, sąnaudų žiniaraštyje pateikta - nutraukimo gaubtas 1500m3/h 2800x100 (1vnt) ir nutraukimo gaubtas 1500m3/h 2000x100 (1vnt). Ar juos reikia vertintis teikiant pasiūlymą? Jei taip, pateikite technines specifikacijas.
Atsakymas. Nurodyti ištraukimo gaubtai reikalingi V-1, V-2 vėdinimo sistemoms. Šių gaubtų ventiliatoriams reikalavimai nurodyti SVOK TS11.8. Reikalavimus gaubtams žr. TS26. 

Klausimas. Prašome pateikti vidaus turėklų kiekius.
Atsakymas. Turėklų kiekiai nurodyti SA dalies SZ

[bookmark: _Hlk212809195]Viešojo pirkimo komisija vadovaudamasi pirkimo sąlygų 11.5. p. „nesibaigus pirkimo pasiūlymų pateikimo terminui, perkančioji organizacija savo iniciatyva gali paaiškinti (pataisyti) pirkimo dokumentus <...>“ papildo pirkimų sąlygų 2.3. p. ir ji išdėto taip „pasiūlymas turi būti pateiktas visai siūlomos pirkimo dalies pirkimo sąlygų techniniame projekte nurodytai apimčiai (prekės, kurios nėra technologiškai susijusios su rangos darbais nebus perkamos, t. y. šiuo pirkimu su rangos darbais nėra perkami Statinio sklypo sutvarkymo TS11 „Mažosios architektūros elementai“ dalyje numatytų - 3-jų Mini futbolo vartukų; betoninio šaškių arba šachmatų stalo; betoninio teniso stalo), neskaidant jos smulkiau“.

Viešojo pirkimo komisija vadovaudamasi pirkimo sąlygų 7.9. p. pasiūlymų pateikimo terminą pratęsia iki 2025 m. lapkričio 17 d., 13:00 val.  

Pridedama:
1) 0_Pirkimo sąlygos_ aktuali redakcija_10_31;
2) Apšvietimo sąlygos;
3) Mažoji architektūra kas neperkama.

Atkreipiame dėmesį, kad rengiant ir teikiant pasiūlymus būtina vadovautis pateiktomis aktualiomis dokumentų redakcijomis.

Šis raštas bus siunčiamas visiems prie pirkimo prisijungusiems tiekėjams.

